CELEX: 62019TN0024
Language: el
Date: 2019-01-11 00:00:00
Title: Υπόθεση T-24/19: Προσφυγή της 11ης Ιανουαρίου 2019 — INC και Consorzio Stabile Sis κατά Επιτροπής

11.3.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 93/73
            
         
      Προσφυγή της 11ης Ιανουαρίου 2019 — INC και Consorzio Stabile Sis κατά Επιτροπής
      (Υπόθεση T-24/19)
      (2019/C 93/94)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσες: INC SpA (Τορίνο, Ιταλία) και Consorzio Stabile Sis SCpA (Τορίνο) (εκπρόσωποι: H.-G. Kamann, F. Louis και G. Tzifa, δικηγόροι)
      
         Καθής: Ευρωπαϊκή Επιτροπή
      
         Αιτήματα
      
      Οι προσφεύγουσες ζητούν από το Γενικό Δικαστήριο:
      
                  —
               
               
                  να ακυρώσει την απόφαση της Επιτροπής C(2018) 2435 τελικό της 27ης Απριλίου 2018 στις υποθέσεις SA. 49335 (2017/N) και SA.49336 (2017/N) (1)·
               
            
                  —
               
               
                  να καταδικάσει την Επιτροπή στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής τους, οι προσφεύγουσες προβάλλουν ένα μόνο λόγο σε κάθε μία από τις δύο χωριστές υποθέσεις φερόμενων κρατικών ενισχύσεων.
      
                  1.
               
               
                  Πρώτος λόγος, σχετικός με την υπόθεση SA.49336 (2017/N), με τον οποίο προβάλλεται ότι η Επιτροπή, εκδίδοντας την προσβαλλόμενη απόφαση, παρέβη το άρθρο 108, παράγραφος 3, ΣΛΕΕ και το άρθρο 4, παράγραφος 3, του κανονισμού (ΕΕ) 2015/1589 (2), καθόσον δεν κίνησε την επίσημη διαδικασία έρευνας που προβλέπεται στο άρθρο 108, παράγραφος 2, ΣΛΕΕ, καθώς και στο άρθρο 4, παράγραφος 4, και στο άρθρο 6 του κανονισμού (ΕΕ) 2015/1589, παρά τις σοβαρές δυσχέρειες που ανέκυψαν κατά την προκαταρκτική διαδικασία εξέτασης όσον αφορά τη συμβατότητα με την εσωτερική αγορά της κοινοποιηθείσας ατομικής ενισχύσεως σχετικά με ιταλό διαχειριστή αυτοκινητοδρόμου με διόδια (Autostrade per l’Italia SpA).
               
            
                  2.
               
               
                  Δεύτερος λόγος, σχετικός με την υπόθεση SA.49335 (2017/N),), με τον οποίο προβάλλεται ότι η Επιτροπή, εκδίδοντας την προσβαλλόμενη απόφαση, παρέβη το άρθρο 108, παράγραφος 3, ΣΛΕΕ και το άρθρο 4, παράγραφος 3, του κανονισμού (ΕΕ) 2015/1589, καθόσον δεν κίνησε την επίσημη διαδικασία έρευνας που προβλέπεται στο άρθρο 108, παράγραφος 2, ΣΛΕΕ, καθώς και στο άρθρο 4, παράγραφος 4, και στο άρθρο 6 του κανονισμού (ΕΕ) 2015/1589, παρά τις σοβαρές δυσχέρειες που ανέκυψαν κατά την προκαταρκτική διαδικασία εξέτασης όσον αφορά τη συμβατότητα με την εσωτερική αγορά της κοινοποιηθείσας ατομικής ενισχύσεως σχετικά με ένα δεύτερο ιταλό διαχειριστή αυτοκινητοδρόμου με διόδια (Società Iniziative Autostradali e Servizi Spa).
               
            
         (1)  ΕΕ 2018, C 379, σ. 3.
      
         (2)  Κανονισμός (ΕΕ) 2015/1589 του Συμβουλίου, της 13ης Ιουλίου 2015, περί λεπτομερών κανόνων για την εφαρμογή του άρθρου 108 της Συνθήκης για τη λειτουργία της Ευρωπαϊκής Ένωσης (ΕΕ 2015, L 248, σ. 9).